সাত সকালে মেট্রোয় বিপত্তি। আজ সকাল পৌনে ৯ টা নাগাদ কবি সুভাষগামী এসি মেট্রো রেকের চাকার কাছে আগুন লাগে। মাস্টারদা সূর্য সেন স্টেশনে এই ঘটনায় চাঞ্চল্য ছড়ায়। ঘটনাস্থলে যায় দমকলের ৩টি ইঞ্জিন। 
 ওয়েব ডেস্ক: সাত সকালে মেট্রোয় বিপত্তি। আজ সকাল পৌনে ৯ টা নাগাদ কবি সুভাষগামী এসি মেট্রো রেকের চাকার কাছে আগুন লাগে। মাস্টারদা সূর্য সেন স্টেশনে এই ঘটনায় চাঞ্চল্য ছড়ায়। ঘটনাস্থলে যায় দমকলের ৩টি ইঞ্জিন। মেট্রো কর্তৃপক্ষের দাবি, রেকে নয়, আগুন লেগেছে থার্ড রেলে। এই ঘটনার জেরে গড়িয়ার দিকে মেট্রো চলাচল বন্ধ থাকে। ব্যস্ত সময়ে মেট্রো বিভ্রাটে চরম অসুবিধেয় পড়েন যাত্রীরা। এই বিভ্রাটের কারণে বিঘ্ন ঘটেছে মেট্রো চলাচলে। নোয়াপাড়া থেকে টালিগঞ্জ পর্যন্তই চলছে মেট্রো।  মেট্রো কতৃপক্ষের দাবি, এসি রেকের কোনও সমস্যার জন্য আগুন লাগেনি। যান্ত্রিক ত্রুটির জন্য আগুন লেগেছে বলে মেট্রো কতৃপক্ষ জানিয়েছে। তৃতীয় লাইনে আগুনের ফুলকি থেকেই এই বিভ্রাট বলে দাবি তাঁদের।